## Det åbne møde i Lokalrådet den 7. juni 2012.

Mødet blev holdt i Den Gule Stald og omhandlede Vordingborg Kommunes lokalplansforslag, der muliggør opsætning ag 5 vindmøller ved Kostervig, med en totalhøjde på op til 142 m.

## Indbudt var:

Birgitte Natorp fra Marienborg Gods

Udviklingsdirektør Torben Gleesborg fra Vordingborg Kommune

Rigmor Nielsen og Tone Brix-Hansen fra Alliancen mod kæmpevindmøller ved Kostervig

Første indlæg var Torben Natorp, der blandt andet oplyste om, at der rent faktisk er mulighed for, at etablere vindmøller med en højde op til 200m.

At skyggekast i boliger kun må forekomme 10 timer om året.

Og at støjniveau måles ved en vindstyrke på 6-8 meter i sekundet.

( se evt. Vordingborg kommunes hjemmeside for mere dybdegående oplysninger).

Alliancen mod kæmpevindmøller ved Kostervig viste video, hvor man kunne se skyggevirkninger i en bolig, hvor meget støj der kan forekomme. Der var bl.a. udtalelser fra personer, der bor tæt på vindmøller og om hvordan støjen påvirkede dem.

Alliancen mod kæmpevindmøller oplyste om, at kommunen ikke har pligt til at tillade vindmøller og at Kalvehave området kan henvende sig til Alliance for hjælp og assistance.

(se evt. Alliancen mod kæmpevindmøller ved Kostervigs hjemmeside for mere dybdegående oplysninger).

Birgitte Natorp oplyste om, at der har været, og bliver stadig, arrangeret busture for de boliger der ligger tæt på evt. vindmøller, og andre der kunne være interesseret.

Der vil være støjsvage gearskift på møllerne og det lys der monteres på møllerne vil pege opad.

Der vil være som minimum 600m til nærmeste beboelse.

Møllerne vil ikke skræmme turisterne væk. De kommer for at se Klinten og andre seværdigheder på Møn.

Der er 5 møller:

1 til skal gå til nærmeste beboere. (4 km.)

1 til beboere i nærområdet

1 til fond for børn og unge og

2 til lodsejer.

Der var ca. 60 der var mødt op for at høre mødedeltagernes indlæg og der var en livlig debat og blev stillet mange spørgsmål.

## Det var mange spørgsmål og kommentarer fra fremmødte borgere.

Så som at boligerne bliver usælgelige.

Er kommunen forpligtet til at udpege området?

Har indsigelserne overhovedet nogen betydning for kommunens beslutning?

Hvorfor har man valgt lige dette område?

Og der var mange tilkendegivelser om, at det ville ødelægge den smukke natur og smukke bro vi har, set her fra Kalvehaveområdet.

Ornitologisk Forening var til stede blandt de fremmødte og oplyste bl.a, at det var et område med et rigt fugleliv, som kommunen har valgt til møllerne og at det kunne få fatale konsekvenser.

Møller på havet skader ikke så mange fugle som møller på land, da møller på land tiltrækker rovfugle på grund af de opadgående vinde.

Ornitologisk Forening holder øje med, hvad der sker og vil forlange møllerne nedtaget, hvis det kan bevises det skader fuglelivet.

Efter den meget livlige debat blev mødet afsluttet 21.30, for ellers kunne det sikkert have fortsat til sent på aftenen.

Den 15. juni 2012

Sekretær i lokalrådet

Dorte Guldbrandt